
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 245 

18 Δεκεμβρίου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

135. Κατάργηση του υπ’ αριθμ. 61/2009 Προεδρικού 
Διατάγματος με τίτλο «Απόσπαση της περιφέρει¬ 
ας του Δήμου Κερατσινίου από το Έμμισθο Υπο¬ 
θηκοφυλακείο Πειραιώς και υπαγωγής του στο 
Ειδικό Άμισθο Υποθηκοφυλακείο Νίκαιας». 1 

ΚΑΝΟΝΙΣΜΟΙ 

Περί ανακηρύξεως ως Προσκυνηματικού, διοικήσε- 
ως και διαχειρίσεως του Ιερού Ναού Παμμεγίστων 
Ταξιαρχών της Ιερός Μητροπόλεως Λαγκαδά, Λη¬ 
τής και Ρεντίνης. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 135 
Κατάργηση του υπ’ αριθμ. 61/2009 Προεδρικού Διατάγ¬ 
ματος με τίτλο «Απόσπαση της περιφέρειας του Δή¬ 
μου Κερατσινίου από τοΈμμισθο Υποθηκοφυλακείο 
Πειραιώς και υπαγωγής του στο Ειδικό Αμισθο Υπο¬ 
θηκοφυλακείο Νίκαιας» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) της παρ. 1 του άρθρου 22 του ν. 3680/1957 (Α' 56), 
όπως αυτή ισχύει μετά την τροποποίηση της με την παρ. 
9 του άρθρου 20 του ν. 2145/1993 (Α' 88) και 

β) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το π.δ. 63/2005 (Α' 145). 

2) Το Π.Δ. 61/2009 «Απόσπαση της περιφέρειας του 
Δήμου Κερατσινίου, από τοΈμμισθο Υποθηκοφυλακείο 
Πειραιώς και υπαγωγής του στο Ειδικό Άμισθο Υποθη¬ 
κοφυλακείο Νίκαιας» (Α' 83). 

3) Τη με αριθ. 19/2011 απόφαση της Ολομέλειας του 
Πρωτοδικείου Πειραιώς. 


4) Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

5) Τη με αριθ. Δ173/2012 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Καταργείται το με αριθμ. 61/2009 Προεδρικό Διάταγμα 
με θέμα «Απόσπαση της περιφέρειας του Δήμου Κε¬ 
ρατσινίου από τοΈμμισθο Υποθηκοφυλακείο Πειραιώς 
και υπαγωγής του στο Ειδικό Άμισθο Υποθηκοφυλακείο 
Νίκαιας». 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΤΩΝΙΟΣ ΡΟΥΠΑΚΙΩΤΗΣ 
-♦- 

Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 238/2012 
Περί ανακηρύξεως ως Προσκυνηματικού, διοικήσεως 
και διαχειρίσεως του Ιερού Ναού Παμμεγίστων Τα¬ 
ξιαρχών της Ιερός Μητροπόλεως Λαγκαδά, Λητής 
και Ρεντίνης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2 και 59 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος». 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 

Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Λαγκαδά, Λητής και Ρε- 
ντίνης. 

4. Την υπ’ αριθμ. 10/21.6.2012 απόφασιν και την υπ’ 
αριθμ. 377/26.6.2012 Πρότασιν του Σεβασμιωτάτου Μη¬ 
τροπολίτου Λαγκαδά, Λητής και Ρεντίνης Ιωάννου. 

5. Την υπ’ αριθμ. 11/22.6.2012 Πράξιν του Μητροπολι- 
τικού Συμβουλίου τής Ιερός Μητροπόλεως Λαγκαδά, 
Λητής και Ρεντίνης. 

6. Την από 31.8.2012 απόφασιν της Διαρκούς Ιερός 
Συνόδου, αποφασίζει: 

Την ανακήρυξιν του Ιερού Ναού Παμμεγίστων Τα¬ 
ξιαρχών της Ιερός Μητροπόλεως Λαγκαδά, Λητής και 
Ρεντίνης ως Προσκυνηματικού και την ρύθμισιν των θε¬ 
μάτων λειτουργίας και διαχειρίσεως αυτού, σύμφωνα 
με τας διατάξεις του επομένου Κανονισμού: 

ΚΑΝΟΝΙΣΜΟΣ υπ’ αριθμ. 238/2012 

«ΠΕΡΙ ΑΝΑΚΗΡΥΞΕΩΣ ΩΣ ΠΡΟΣΚΥΝΗΜΑΤΙΚΟΥ, 

ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΙΕΡΟΥ ΝΑΟΥ 
ΠΑΜΜΕΓΙΣΤΩΝ ΤΑΞΙΑΡΧΩΝ ΟΣΣΗΣ, ΤΗΣ ΙΕΡΑΣ 

ΜΗΤΡΟΠΟΛΕΩΣ ΛΑΓΚΑΔΑ, ΛΗΤΗΣ ΚΑΙ ΡΕΝΤΙΝΗΣ» 

Άρθρον 1 

Ο Ιερός Ναός των Παμμεγίστων Ταξιαρχών Οσσης, 
περιβεβλημένος έκπαλαι σεβασμού και ευλαβείας των 
χριστιανών της περιοχής, τυγχάνων προσκυνηματικόν 
κέντρον ιδιαιτέρας σπουδαιότητος και σημασίας λόγω 
της ευρέσεως εν αυτώ των ιερών λειψάνων των αγίων 
νεομαρτύρων Κυράννης και Ακυλίνης, ανακηρύσσεται 
ως Προσκυνηματικός Ναός και αποτελεί ίδιον Νομικόν 
Πρόσωπον Ιδιωτικού Δικαίου, συμφώνως προς τας δια¬ 
τάξεις των άρθρων 1 παρ. 4 και 59 του Ν. 590/1977 (Φ.Ε.Κ. 
146/τ.Α /31.5.1977), υπό την επωνυμίαν: «Ιερός Προσκυ¬ 
νηματικός Ναός Παμμεγίστων Ταξιαρχών Οσσης» (εις 
το εξής "Προσκύνημα"), υπάγεται δε πνευματικώς και 
διοικητικώς εις την Ιεράν Μητρόπολιν Λαγκαδά, Λητής 
και Ρεντίνης, διοικούμενον συμφώνως με τας διατάξεις 
του παρόντος Κανονισμού. 

Άρθρον 2 

Σκοποί του Ιερού Προσκυνήματος είναι: 

α) Η συντήρησις, ανάδειξις, επισκευή και προβολή του 
Ιερού Προσκυνηματικού Ναού Παμμεγίστων Ταξιαρχών 
Οσσης και των υπαρχόντων εν αυτώ ιερών κειμηλίων 
(εικόνων, σκευών, λειτουργικών βιβλίων). 

β) Η πνευματική διακονία με σκοπόν την προαγωγήν 
και ενίσχυσιν του πνευματικού, φιλανθρωπικού και ιε¬ 
ραποστολικού έργου της Ιεράς Μητροπόλεως Λαγκαδά, 
Λητής και Ρεντίνης. 

γ) Η ανέγερσις και συντήρησις ξενώνος δια την φιλο¬ 
ξενίαν των ευλαβών προσκυνητών του Προσκυνήματος, 
καθώς επίσης και δια την εξυπηρέτησιν αναγκών εκ του 
θρησκευτικού τουρισμού, και η εν γένει προβολή της πο¬ 
λιτιστικής και πνευματικής παραδόσεως της περιοχής. 

δ) Η καλλιέργεια και προβολή του λειτουργικού, θε- 
ολογικού, ποιμαντικού, επικοινωνιακού και εν γένει πο¬ 
λιτιστικού έργου της τοπικής Εκκλησίας της Μητροπο- 
λιτικής περιφέρειας Λαγκαδά, Λητής και Ρεντίνης και 
η προβολή και διάδοσίς του πέραν των ορίων αυτής, 


ε) Η συνεργασία με την Περιφέρειαν και λοιπούς 
συναρμοδίους φορείς του εσωτερικού και εξωτερικού 
δια την διεξαγωγήν ερευνητικών προγραμμάτων και 
εκδηλώσεων (ημερίδαι, εκθέσεις, εκπόνησις μελετών, 
εκδόσεις βιβλίων πνευματικού και ιεραποστολικού εν¬ 
διαφέροντος) με μοναδικόν γνώμονα την συντήρησιν, 
ανάδειξιν και προβολήν των ιερών κειμηλίων του Ιερού 
Προσκυνήματος. 

Αρθρον 3 

1. Πόροι του Ιερού Προσκυνήματος είναι: 

α) Αι πρόσοδοι του Ιερού Προσκυνηματικού Ναού εκ 
κηρού, αφιερωμάτων, δωρεών κ.λπ. και εκ της ακινήτου 
περιουσίας αυτού, 

β) Αι επιχορηγήσεις και αι εν γένει εισφοραί εκ φυσι¬ 
κών ή Νομικών Προσώπων, δημοσίου ή ιδιωτικού δικαίου, 
ημεδαπών ή αλλοδαπών, 

γ) Αι δωρεαί, αι κληρονομίιαι και κληροδοσίαι, ως και 
πάσα άλλη προς τοΊδρυμα προσφορά εις χρήμα ή είδος, 

δ) Κρατικοί Επιχορηγήσεις 

ε) Παν έσοδον προερχόμενον από πάσαν νόμιμον 
πηγήν. 

2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεων 
και αι πληρωμαί δί ειδικών Ενταλμάτων, θεωρημένων 
αμφοτέρων υπό της Ιεράς Μητροπόλεως. 

3. Η οικονομική διαχείρισις του Προσκυνήματος γίνεται 
συμφώνως προς τας διατάξεις, αι οποίαι ισχύουν δια 
τους Ενοριακούς Ιερούς Ναούς. 

Αρθρον 4 

Διοίκησις του Ιερού Προσκυνήματος 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιεράς Μητροπόλεως Λαγκαδά, 
Λητής και Ρεντίνης και διοικείται υπό πενταμελούς Δι¬ 
οικητικής και Διαχειριστικής Επιτροπής (εφεξής Δ.Δ.Ε.) 
αποτελούμενης: 

α) Εκ του εκάστοτε Μητροπολίτου Λαγκαδά, Λητής 
και Ρεντίνης ως Προέδρου, αναπληρωμένου υπό του 
νομίμου αναπληρωτού αυτού. 

β) Τον εκάστοτε Αρχιερατικόν Επίτροπον της περι¬ 
φέρειας Όσσης. 

γ) Εκ τριών λαϊκών επιλεγομένων και διοριζομένων 
δια Πράξεως του Σεβασμιωτάτου Προέδρου επί τριετεί 
θητεία, δυναμένην να ανανεούται. Ο Σεβασμιώτατος 
Πρόεδρος δύναται, δί αιτιολογημένης Πράξεως του, 
να αντικαθιστά τα λαϊκά μέλη προ της λήξεως της θη¬ 
τείας τους. 

Το αξίωμα των μελών της Δ.Δ.Ε. είναι τιμητικόν και 
άμισθον. 

2. Η Δ.Δ.Ε. κατά την πρώτην αυτής συνεδρίαν, συ- 
γκαλουμένη εις σώμα, εκλέγει εκ των μελών αυτής τον 
Γραμματέα και τον Ταμίαν. Η Δ.Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατά τας εκάστοτε αναφυομένας ανάγκας. 

3. Η Δ.Δ.Ε. ευρίσκεται εν απαρτία παρισταμένων απα- 
ραιτήτως του Προέδρου η του νομίμου αναπληρωτού 
αυτού και δύο (2) τουλάχιστον εκ των μελών της. Αι απο¬ 
φάσεις λαμβάνονται κατά πλειοψηφίαν των παρόντων, 
υπερισχυούσης εν ισοψηφία της ψήφου του Προέδρου. 

4. Η Δ.Δ.Ε. Έχει τας εξής αρμοδιότητας και υποχρε¬ 
ώσεις: 

α) Μεριμνά δια την εύρυθμον λειτουργίαν του Προσκυ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5913 


νήματος και δια την επακριβή τήρησιν και εφαρμογήν 
του παρόντος Κανονισμού. 

β) Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 

γ) Διοικεί και διαχειρίζεται την εν γένει περιουσίαν 
του Ιερού Προσκυνήματος και φροντίζει δια την αξιο- 
ποίησιν αυτής. 

δ) Καταρτίζει και ψηφίζει τον προϋπολογισμόν και 
απολογισμόν αυτού, τους οποίους υποβάλλει προς 
έγκρισιν εις το Μητροπολιτικόν Συμβούλιον. 

ε) Αποφασίζει δια την πρόσληψιν και την αντιμισθίαν 
του απαραιτήτου λαϊκού προσωπικού, συμφώνως των 
κειμένων διατάξεων περί των απασχολουμένων εις τα 
εκκλησιαστικά Νομικά Πρόσωπα. 

στ) Αποφασίζει επί παντός ετέρου προκύπτοντος ζη¬ 
τήματος, το οποίον δεν προβλέπεται εις τον παρόντα 
Κανονισμόν. 

4. Αι Αποφάσεις της Δ.Δ.Ε. επί σοβαρών θεμάτων, ως 
εκποιήσεως ακινήτων, τιμαλφών στοιχείων, αποδοχής η 
αποποιήσεως δωρεών - κληρονομιών η κληροδοσιών, ως 
και η άσκησις ενδίκων μέσων, υποβάλλονται προς έγκρι- 
σιν εις το Μητροπολιτικόν Συμβούλιον, εφαρμόζοντας 
τας ισχύουσας διατάξεις περί Ιερών Προσκυνημάτων, 
και εγκρινόμεναι διενεργούνται υπό του Σεβασμιωτάτου 
Προέδρου της Δ.Δ.Ε. 

Άρθρον 5 

1. Η Δ.Δ.Ε. τηρεί δια του Ταμίου και του Γραμματέως 
τα ως κάτωθι βιβλία: 

α. Βιβλίον Πρωτοκόλλου εισερχομένης και εξερχομέ- 
νης Αλληλογραφίας. 

β. Βιβλίον Πρακτικών της Διοικητικής και Διαχειριστι¬ 
κής Επιτροπής (Δ.Δ.Ε.). 

γ. Βιβλίον Ταμείου (στοιχείων εσόδων και εξόδων), 
δ. Στέλεχος διπλοτύπων Γραμματίων Εισπράξεων, 
ε. Στέλεχος διπλοτύπων Ενταλμάτων Πληρωμών. (Εις 
έκαστον ένταλμα πληρωμής προσαρτάται αποδεικτικόν 
και παραστατικόν στοιχείον της πληρωμής). 

στ. Βιβλίον τιμαλφών και λοιπών κινητών περιουσιακών 
στοιχείων. 

ζ. Βιβλίον Κτηματολογίου, εις το οποίον καταγρά¬ 
φονται άπαντα τα ακίνητα περιουσιακά στοιχεία, που 
έχουν διατεθεί υπό την διαχείρισιν του Ιερού Προσκυ- 
νήματικού Ναού, ως ορίζεται δια του υπ' αριθμ. 8/1979 
Κανονισμού της Ιεράς Συνόδου της Εκκλησίας της Ελ¬ 
λάδος. 

η. Βιβλία των τελουμένων εν τω Ναώ Ιερών Μυστη¬ 
ρίων. 

2. Τα λογιστικά και ταμειακά βιβλία του Ιερού Προ- 
σκυνήματικού Ναού, ως και τα βιβλία πρακτικών, αριθ- 
μούνται κατά φύλλον και θεωρούνται, εις το τέλος και 
προ της χρήσεως αυτών, υπό του Σεβασμιωτάτου Μη¬ 
τροπολίτου Λαγκαδά, Λητής και Ρεντίνης. 

3. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά της Δ.Δ.Ε., 

4. Ο Ταμίας τηρεί τα ως άνω διαχειριστικά βιβλία 
και προσυπογράφει μετά του Προέδρου της Δ.Δ.Ε. τα 
διπλότυπα εισπράξεων και πληρωμών. 

5. Ο εκάστοτε Εφημέριος του Ιερού Προσκυνήματος 
τηρεί τα Βιβλία των τελουμένων εις αυτό Μυστηρίων. 


Άρθρον 6 

1. Το Ιερόν Προσκύνημα εκπροσωπείται νομίμως εις 
πάσαν σχέσιν μετά παντός φυσικού η νομικού προσώ¬ 
που, οργανισμών, ιδρυμάτων, τραπεζών κ.λπ., ως και 
ενώπιον πάσης διοικητικής η δικαστικής Αρχής υπό του 
Προέδρου της Δ.Δ.Ε. ή, εις περίπτωσιν απουσίας ή κω- 
λύμματος τούτου, υπό του νομίμου αναπληρωτού αυτού 
ή εκ τινός μέλους αυτής οριζομένου υπό της Δ.Δ.Ε. Ως 
προς δε την δόσιν του όρκου, εκπροσωπείται υφ' ενός 
των λαϊκών μελών της Δ.Δ.Ε, οριζομένου ειδικώς δια 
πράξεως της Δ.Δ.Ε. 

2. Ο Πρόεδρος υπογράφει άλας τας Πράξεις, αι οποίαι 
αφορούν εις το προσωπικόν, τα χρηματικά εντάλματα, 
τας πάσης φύσεως συμβάσεις, ως και παν έτερον έγ¬ 
γραφον του Ιερού Προσκυνήματος. 

3. Δια συμβάσεις συνεπαγομένας την εκ μέρους του 
Ιερού Προσκυνήματος εκποίησιν κινητών η ακινήτων, την 
ανάληψιν εμπραγμάτου βάρους και εγγυητικής ευθύνης, 
απαιτείται ειδική Απόφασις της Δ.Δ.Ε. εγκρινομένη υπό 
του Μητροπολιτικού Συμβουλίου. 

4. Τον Πρόεδρον απάντα η κωλυόμενον αναπληροί ο 
νόμιμος αναπληρωτής αυτού μόνον κατά τας μη εχού- 
σας οικονομικόν ή συναλλακτικόν χαρακτήρα πράξεις. 
Εις περίπτωσιν καθ' ην ο αναπληρωτής επίσης κωλύεται 
ή απουσιάζει, τον Πρόεδρον αναπληροί, μόνον κατά τας 
μη εχούσας οικονομικόν ή συναλλακτικόν χαρακτήρα 
πράξεις, μέλος της Δ.Δ.Ε. έπειτα από σχετικήν απόφα- 
σιν αυτής. Δια την διενέργειαν πράξεων οικονομικού ή 
συναλλακτικού χαρακτήρος, εκ μέρους του νομίμου ανα¬ 
πληρωτού του Προέδρου ή μέλους της Δ.Δ.Ε., απαιτείται 
ειδική Απόφασις αυτής και ειδικόν Συμβολαιογραφικόν 
πληρεξούσιον του Προέδρου. 

Αρθρον 7 

Τα έσοδα του Ιερού Προσκυνήματικού Ναού διατί¬ 
θενται: 

α) Δια την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος και των παραρτημά¬ 
των αυτού, 

β) Δια την μισθοδοσίαν του προσωπικού του Ιερού 
Προσκυνήματος, ήτοι των Ιεροψαλτών, των Νεωκόρων 
και του λοιπού βοηθητικού προσωπικού, 
γ) Δια την καταβολήν των νομίμων υποχρεώσεων 
αυτού, 

δ) Δια την ενίσχυσιν του ιεραποστολικού, φιλανθρω¬ 
πικού και εν γένει κοινωνικού έργου της Ιεράς Μητρο- 
πόλεως Λαγκαδά, Λητής και Ρεντίνης, 
ε) Δια την οικονομικήν ενίσχυσιν και συντήρησιν, από- 
περάτωσιν, ευπρεπισμόν και ανακαίνισιν Ιερών Ναών 
της Ιεράς Μητροπόλεως Λαγκαδά, Λητής και Ρεντίνης, 
στ) Αι δαπάναι του Ιερού Προσκυνήματος προβλέ- 
πονται δί αναγραφής κονδυλίων εις τον ετήσιον Προ¬ 
ϋπολογισμόν, η αναθεώρησις του οποίου επιτρέπεται 
κατά την διάρκειαν του διαχειριστικού έτους, κατόπιν 
ητιολογημένης αποφάσεως της Δ.Δ.Ε. και εγκρίσεως 
του Μητροπολιτικού Συμβουλίου. 

Άρθρον 8 

1. Δια την εύρυθμον και ομαλήν λειτουργίαν του Ιερού 
Προσκυνήματος συνιστώνται αι κάτωθι θέσεις: 

α) Μία (1) θέσις Εφημερίου, διοριζομένου κατά την 
διαδικασίαν του Νόμου. Κατά την κρίσιν του Προέδρου, 
και αναλόγως ως προς τας αναγκας του Ιερού Προ- 

σκυνήματος, δύναται δια Πράξεως του Σεβασμιωτάτου 
Μητροπολίτου να αποσπασθεί ως Εφημέριος του ως 
άνω Ιερού Προσκυνηματικού Ναού κληρικός εκ των υπη- 
ρετούντων παρά τη Ιερά Μητροπόλει Λαγκαδά, Λητής 
και Ρεντίνης ή να ορίζεται εκ περιτροπής εφημερία των 
υπηρετούντων εις γειτονικός Ενορίας ιερέων, 
β) Δύο (2) θέσεις Ιεροψαλτών και, 
γ) Μία (1) θέσις νεωκόρου. 

2. Δια τας υπό του παρόντος Κανονισμού προβλεπο- 
μένας υπηρεσίας δύναται να προσλαμβάνεται έκτακτον 
προσωπικόν, βοηθητικόν ή εξειδικευμένον, με συμβά¬ 
σεις έργου ή εργασίας ωρισμένου χρόνου, έπειτα από 
Απόφαση της Δ.Δ.Ε και έγκριση του Μητροπολιτικού 
Συμβουλίου, τηρουμένων των κειμένων διατάξεων της 
εργατικής νομοθεσίας. 

Άρθρον 9 

Σφραγίς του Ιερού Προσκυνηματικού Ναού 

Το Ιερόν Προσκύνημα έχει δική του κυκλική σφραγίδα, 
η οποία φέρει τας εξής φράσεις: «ΙΕΡΑ ΜΗΤΡΟΠΟΛΙΣ 
ΛΑΓΚΑΔΑ, ΛΗΤΗΣ ΚΑΙ ΡΕΝΤΙΝΗΣ - ΙΕΡΟΣ ΠΡΟΣΚΥΝΗΜΑ- 
ΤΙΚΟΣ ΝΑΟΣ "ΠΑΜΜΕΓΙΣΤΩΝ ΤΑΞΙΑΡΧΩΝ ΟΣΣΗΣ”» και 
εις το κέντρον την εικόνα των Παμμεγίστων Ταξιαρχών. 

Αρθρον 10 

Εορτή του Ιερού Προσκυνηματικού Ναού 

Ο Ιερός Προσκυνήματικός Ναός εορτάζει πανδήμως 
την 12ην Σεπτεμβρίου εκάστου έτους, μνήμη της ευρέ- 
σεως των λειψάνων της Αγίας νεομάρτυρος Κυράννης, 
την 27ην Σεπτεμβρίου, εορτή της Αγίας νεομάρτυρος 


Ακυλίνης, της οποίας τα λείψανα φυλάσσονται εις αυ¬ 
τόν, την 8ην Νοεμβρίου, εορτή των Παμμεγίστων Ταξι¬ 
αρχών, και την 8ην Φεβρουάριου, μνήμη της ευρέσεως 
των λειψάνων της Αγίας νεομάρτυρος Ακυλίνης. 

Αρθρον 11 

Τροποποίησις του Κανονισμού 

Ο παρών κανονισμός δύναται να συμπληρωθή ή τρο- 
ποποιηθή κατόπιν αποφάσεως της Δ.Δ.Ε. και εγκρίσεως 
υπό της Δ.Ι.Σ. και της Ι.Σ.Ι. 

Άρθρον 12 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ- 
νήσεως και το Επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον13 
Κάλυψις δαπάνης 

Εκ των διατάξεων του παρόντος Κανονισμού δεν 
προκαλείται δαπάνη εις το Δημόσιον ή εις βάρος του 
Νομικού Προσώπου της Ιερός Μητροπόλεως Λαγκαδά, 
Λητής και Ρεντίνης. 

Ο Κανονισμός να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2012 
Ο Πρόεδρος 

| Ο Αθηνών ΙΕΡΩΝΥΜΟΣ 

